దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కామన్వెల్త్‌లో భారత్‌కి మరో రజత పతకం..!
ఆస్ట్రేలియాలోని గోల్డ్‌కోస్ట్ వేదికగా జరుగుతున్న కామన్వెల్త్‌ గేమ్స్‌లో భారత వెయిట్ లిఫ్టర్ల జోరు కొనసాగుతోంది. ఇప్పటికే వెయిట్ లిఫ్టర్లు
Samayam Telugu | Updated:
Apr 9, 2018, 08:12AM IST
ఆస్ట్రేలియాలోని గోల్డ్‌కోస్ట్ వేదికగా జరుగుతున్న కామన్వెల్త్‌ గేమ్స్‌లో భారత వెయిట్ లిఫ్టర్ల జోరు కొనసాగుతోంది. ఇప్పటికే వెయిట్ లిఫ్టర్లు మీరాబాయి చాను, సంజిత చాను, సతీశ్ శివలింగం, రాగాల వెంకట రాహుల్, పూనమ్ యాదవ్ భారత్‌కి పసిడి పతకాలు అందించగా.. కామన్వెల్త్‌లో ఐదోరోజైన సోమవారం ప్రదీప్ సింగ్ రజత పతకాన్ని గెలుపొందాడు. 105 కేజీల విభాగంలో పోటీపడిన ప్రదీప్.. మొత్తం 352 కిలోలు ఎత్తి వెయిట్ లిఫ్టింగ్ విభాగంలో భారత్‌కి 9వ పతకాన్ని అందించాడు. దీంతో ఇప్పుడు భారత్ ఖాతాలో మొత్తం 7 స్వర్ణాలు, 3 రజతాలు, 3 కాంస్యాలు ఉన్నాయి.
స్నాచ్‌లో గరిష్ఠంగా 152 కిలోలు ఎత్తిన ప్రదీప్ సింగ్ భారత్‌కి మరో పసిడి పతకం అందించేలా కనిపించాడు. కానీ.. క్లీన్ అండ్ జర్క్‌లో ఈ జలంధర్ వెయిట్ లిఫ్టర్ తడబడ్డాడు. మొదటి ప్రయత్నంలో 200 కిలోలు ఎత్తినా.. తర్వాత వరుసగా 209, 211 కిలోలను ఎత్తడంలో విఫలమయ్యాడు. దీంతో.. 152+ 200=352 కిలోలతో రజతంతోనే సరిపెట్టుకోవాల్సి వచ్చింది. గత ఏడాది కామన్వెల్త్ ఛాంపియన్‌షిప్ విజేతగా నిలిచిన ప్రదీప్ అక్కడ క్లీన్ అండ్ జర్క్‌లో 209 కిలోలు ఎత్తడం విశేషం.